

	[image: ]
	[image: ]



Program: „Programul Educație și Ocupare 2021–2027”
Prioritate: P6.Prevenirea părăsirii timpurii a școlii și creșterea accesului și a participării grupurilor dezavantajate la educație
Obiectiv specific: ESO4.6
Proiect: „Educaţie incluzivă şi sprijin integrat pentru elevii cu CES” – cod SMIS 338316
									Verificat/avizat
						Manager de proiect, 
Miko Simina Maria 
METODOLOGIA DE IDENTIFICARE, RECRUTARE, SELECȚIE, IMPLICARE ȘI MENȚINERE A GRUPULUI ȚINTĂ ÎN CADRUL 
PROIECTULUI PEO 338316
 „Educație incluziva si sprijin integrat pentru elevii cu CES”
– versiunea 2.0 depusă ca anexă la cererea de finanțare –

	SOLICITANT: CENTRUL JUDEŢEAN DE RESURSE ŞI DE ASISTENŢĂ EDUCAŢIONALĂ BIHOR
PAERTENER 1 : FUNDAŢIA DE SCLEROZĂ MULTIPLĂ BIHOR

	Program: „Programul Educație și Ocupare 2021-2027”
Prioritate: 6. Prevenirea părăsirii timpurii a școlii și creșterea accesului și a participării grupurilor dezavantajate la educație 
Obiectiv specific: ESO4.6. Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, începând de la educația și îngrijirea timpurie, continuând cu educația și formarea generală și profesională până la învățământul terțiar, precum și educația și învățarea în rândul adulților, inclusiv prin facilitarea mobilității în scopul învățării pentru toți și a accesibilității pentru persoanele cu dizabilități (FSE+)“
Tip de acțiune: 6.f.3 Îmbunătățirea accesului și a participării la educație a copiilor cu dizabilități și/sau CES, inclusiv la activități sportive și culturale adaptate, prin dezvoltarea unor resurse suport
Apel proiecte: „Incluziunea copiilor și tinerilor cu cerințe educaționale speciale”




Septembrie 2026
1. Cadru general
Prezenta metodologie a fost elaborată în perioada de planificare a proiectului cu titlul „Educatie incluziva si sprijin integrat pentru elevii cu CES”, depus de către Centrul Judeţean de Resurse şi de Asistenţă Educaţională Bihor, în calitate de Solicitant, în cadrul Programului Operațional Educație și Ocupare (PEO) 2021-2027, apelul „Incluziunea copiilor și tinerilor cu cerințe educaționale speciale”, urmând ca în etapa de implementare a proiectului să fie revizuită, completată și finalizată, după caz.
Scopul elaborării prezentei Metodologii este asigurarea unui cadru unitar pentru identificarea, recrutarea, selecția și menținerea în proiect a unui număr total de 109 de elevi cu cerinţe educaţionale speciale (CES)  din cei înmatriculați în învățământul primar și gimnazial de masă și urmează curriculumul învățământului de masă in cadrul LiceuIui Teoretic ,,Constantin Șerban” Aleșd (partener asociat) şi Scoala Gimnazială nr. 11 Oradea (partener asociat), selecţia a 48 părinți sau persoane care îndeplinesc calitatea de părinți/reprezentanți legali/tutori, inclusiv persoane care au în grijă copilul cu părinți plecați la muncă în străinătate sau facilitatori ai copiilor și tinerilor cu CES din grupul țintă si selectia a 16  facilitatori, câte 8 din fiecare instituție educațională.

2.1 Cadrul legal aplicabil
Prezenta metodologie s-a întocmit în conformitate cu cadrul legal în vigoare aplicabil, respectând următoarele documente:
· Ghidul Solicitantului Condiții Generale aferente Programului Operațional Educație și Ocupare (PEO) 2021-2027,
· Ghidul Solicitantului Condiții Specifice aferent apelului competitiv „Incluziunea copiilor și tinerilor cu cerințe educaționale speciale”, lansat de Autoritatea de Management pentru Programul Operațional Educație și Ocupare (PEO) 2021-2027, inclusiv anexele acestuia
· Cererea de finanțare cu titlul „Șanse egale la educație prin parteneriate educaționale”, inclusiv anexele acesteia.
În etapa de implementare a proiectului cadrul legal aplicabil se completează cu Contractul de finanțate încheiat între Solicitant și AM/OIR PEO.

2.2 Informații despre proiect
Obiectivul general al proiectului este imbunatatirea accesului si participarii la educatie a copiilor si tinerilor cu CES  in vederea prevenirii parasirii timpurii a scolii si a integrarii socio- culturale in cadrul invatamantului preuniversitar pentru cei 109 de elevi din institutiile scolare Scoala Gimnazială nr. 11 Oradea, Liceul Teoretic ,,Constantin Serban” Aleșd. În cadrul proiectului vor fi realizate următoarele activități:
· SA1.1 – Identificarea, recrutarea, selecția și menținerea în proiect a grupului țintă
· SA2.1 – Asigurarea condițiilor materiale adaptate pentru nevoile copiilor și tinerilor cu CES
· SA2.2 – Organizarea activităților de educație si terapie in context non-formal pentru copii/tineri cu CES sau dizabilități
· SA2.3 – Organizarea activităților de educație si terapie in context formal pentru copii/tineri cu CES sau dizabilități si părinții acestora
· SA3.1 – Activitățile echipei de management
· SA4.1 – Activități de informare, publicitate și vizibilitate
Grupul țintă al proiectului s-a definit în conformitate cu prevederile din Ghidul Solicitantului Condiții Specifice aferent apelului „Șanse egale la educație prin parteneriate educaționale” și se compune din 109 copii/tineri cu CES, care sunt înmatriculați în învățământul primar și gimnazial de masă și urmează curriculumul învățământului de masă.
Componenta grupului tinta in functie de anul de pregatire la nivelul proiectului a fost estimata in baza datelor privind elevii inmatriculati cu CES in invatamant primar si gimnazial la parteneri asociati, în anul școlar 2024-2025.
Având în vedere particularitățile educaționale din cele două unități de învățământ și posibilitatea modificării efectivelor de elevi cu cerințe educaționale speciale (în perioada dintre depunerea și lansarea proiectului) pe parcursul perioadei de implementare, ne vom asigura de atingerea grupului țintă de 109 elevi, fără a stabili o distribuție fixă a acestora între învățământul primar și cel gimnazial. Repartizarea efectivă a elevilor va fi realizată în etapa de implementare, în funcție de efectivele școlare existente, de nevoile identificate și de respectarea criteriilor de eligibilitate.
Din totalul de 109 elevi, cel puțin 40% vor fi de gen feminin, cel puțin 10% vor fi de etnie romă, și cel puțin 3 % vor fi elevi cu domiciliul în mediul rural.
Din Grupul țintă vor face parte şi 48 părinți sau persoane care îndeplinesc calitatea de părinți/reprezentanți legali/tutori, inclusiv persoane care au în grijă copilul cu părinți plecați la muncă în străinătate sau facilitatori ai copiilor și tinerilor cu CES din grupul țintă.
De asemenea vor face parte 16 facilitatori câte 8 din fiecare instituție educațională.
Indicatori:
	Tipul indicatorului
	Cod indicator
	Denumire indicator
	Ținta asumată

	Indicator de realizare
	EECO06+07
	Copii și tineri 
	109

	Indicator de rezultat
	5SR09 
	Participanţi rămaşi în sistemul de educaţie sau care si-au imbunătăţit nivelul de educaţie 
	88



2. Principii de bază
În procesul de identificare, recrutare, selecție și menținere a grupului țintă se respectă următoarele principii de bază:
· Transparență: Procesul de identificare, recrutare, selecție și menținere a grupului țintă are la bază reguli și proceduri clar stabilite și neechivoce, toți participanții în proiect fiind informați în timp util, în mod corect, complet și clar, informațiile fiind accesibile tuturor categoriilor de grup țintă, atât în etapa de identificare și recrutare, cât și în etapele ulterioare.
· Egalitatea de șanse și nediscriminare: Toate persoanele candidate vor fi tratate în mod egal, fiind interzisă orice formă de discriminare pe criterii de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice. Se va utiliza un limbaj adecvat în comunicarea cu potențialii membri ai grupului țintă, precum și cu cei care vor face parte din grupul țintă, fiind evitate stereotipurile.
· Echidistanță: Toate dosarele depuse vor fi evaluate în mod imparțial, pe baza criteriilor stabilite prin prezenta metodologie.
· Accesibilitate: Pentru a asigura persoanelor cu dizabilități posibilitatea să trăiască independent şi să participe pe deplin la toate aspectele vieții, se va asigura acestor persoane accesul, în condiții de egalitate cu ceilalți, la mediul fizic, la informație şi mijloace de comunicare, inclusiv la tehnologiile şi sistemele informatice şi de comunicații şi la alte facilități şi servicii.
3. Identificarea, recrutarea și selecția grupului țintă 
3.1.1 Etapele procesului de identificare, recrutare și selecție a grupului țintă
ETAPA 1 : Contactarea și informarea potențialilor membri ai grupului țintă cu privire la activitățile proiectului:
În vederea identificării elevilor care vor face parte din grupul țintă, în primele două luni de implementare a proiectului, responsabilul grupului țintă și asistenții grupului țintă vor participa la ședințe organizate cu părinții și cu cadrele didactice din cele două unități de învățământ vizate de proiect. În cadrul acestor ședințe, vor fi prezentate informații referitoare la proiect (obiective, activități, indicatori, grafic de implementare),criteriile de eligibilitate și selecție aplicabile grupului țintă și vor fi instruiți privind completarea fișei elevului. (Anexa 1).
Formularul pentru Fișa elevului conține:
· date generale despre elev (nume, data nașterii, clasa, tipul de deficientă / dizabilitate, localitatea de domiciliu), 
· în cazul elevilor de clasa 0 sau a V-a, date privind rezultatele din primele luni; 
· în cazul elevilor din clasele a II-a, a III-a, a IV-a și a VI-a, a VII-a, a VIII-a, date despre implicarea elevului în activitățile educaționale din anul precedent, respectiv observații privind motivația și atitudinea elevului,
· o secțiune privind așteptările elevului față de programele oferite prin proiect, raportate la experiențele educaționale din anul precedent; această secțiune va fi completată de către elevi la prima oră de dirigenție. 
Contactarea și informarea potențialilor membri ai grupului țintă se realizează prin: 
· publicarea prezentei metodologii pe site-ul și pe paginile de social media ale școlilor;
· transmiterea, de către profesorii diriginți, a prezentei metodologii către părinții elevilor din clasele vizate, prin intermediul grupurilor de părinți de pe WhatsApp/Facebook;
· prin afișarea de materiale informative la avizier în fiecare școală;
· informarea părinților elevilor în cadrul ședințelor cu părinții, organizate la începutul anului școlar;
· informarea elevilor din clasele vizate prin proiect în cadrul orelor de dirigenție, informarea vizând în mod special condițiile de eligibilitate, activitățile propuse și ruta de parcurs de către elevi în cadrul proiectului, beneficiile participării în proiect, detalii privind procesul de selecție, inclusiv detalii privind întocmirea și depunerea dosarelor de candidatură. 
ETAPA 2: Recrutarea persoanelor în grupul țintă:
Această activitate presupune primirea documentelor de înscriere în proiect a grupului țintă și constituirea dosarelor de înscriere, în baza cărora se realizează verificarea încadrării candidaților în criteriile de eligibilitate prevăzute de proiect. Evidența dosarelor primite va fi ținută în Lista evidenței înregistrării dosarelor de înscriere (Anexa 2), de către experții implicați în procesul de identificare, recrutare și selecție a grupului țintă. Fiecare dosar depus va primi un număr de înregistrare, care va conține și data depunerii dosarului.
În această etapă va avea loc constituirea dosarului de înscriere a persoanelor din grupul țintă, după cum urmează:
· se colectează, de la potențialii membri ai grupului țintă, actele obligatorii,
· se completează formularele necesare pentru înscrierea grupului țintă.
În vederea verificării eligibilității vor fi depuse de către fiecare elev următoarele documente: 
1. Formular de înscriere în grupul țintă (Anexa 3); 
2. Copie după certificatul de naștere / cartea de identitate a elevului, după caz; 
3. Document justificativ privind domiciliul legal al elevului (C.I părinte/reprezentant legal); 
4. Adeverință de înmatriculare în învățământul de masă, emisă de una dintre școlile partenere; 
5. Certificatul de orientare școlară și profesională emis de CJRAE; 
6. Fișa elevului, completată de către profesorul diriginte / învățător / alt cadru didactic și de către elev (Anexa 1) 
7. Declarație pe propria răspundere din partea părintelui/reprezentantului elevului, prin care acesta declară că este de acord ca elevul să participe la activitățile proiectului și că este de acord cu utilizarea datelor personale. (Anexa 4a, 4b). 
Dosarele de înscriere se depun pe suport de hârtie, la secretariatul Liceului Teoretic ,,Constantin Șerban” Aleșd – partener asociat, respectiv al Scolii Gimnaziale nr. 11 Oradea – partener asociat, conform calendarului activităților de identificare, recrutare și selecție. 
ETAPA 3: Evaluarea dosarelor de înscriere
Evaluarea dosarelor de înscriere se realizează în doi pași: 
1. verificarea eligibilității elevilor care au depus dosarul de înscriere, conform criteriilor de eligibilitate stabilite în proiect; 
2. ierarhizarea dosarelor de înscriere eligibile, în vederea definirii listei elevilor selectați și aprobați. 
Această etapă se va finaliza cu întocmirea Raportului de evaluare a dosarelor de înscriere (Anexa 5), precum și a Listei elevilor selectați. 
Raportul de evaluare și Lista elevilor selectați va fi avizat de către managerul de proiect. 
ETAPA 4: Informare cu privire la rezultatele procesului de selecție
În urma avizării Raportului de evaluare și Listei elevilor selectați elevii candidați vor fi informați cu privire la rezultatele selecției, prin afișarea la avizierul școlii și pe paginile web ale Solicitantului/partenerilor asociați a listei cu persoanele care au fost selectate în vederea participării în proiect. 
ETAPA 5: Depunerea și soluționarea contestațiilor
Elevii care nu vor fi selectați beneficiază de o perioadă de timp de contestare a procesului de selecție. Această etapă se finalizează cu întocmirea Raportului de soluționare a contestațiilor (Anexa 6), precum și a listei finale rezultate în urma acestei etape. Lista finală va fi publicată la avizierul școlii și pe paginile web ale Solicitantului/partenerilor asociați.
3.1.2 Etapele procesului de identificare, recrutare și selecție a grupului țintă Părinți
ETAPA 1: Identificarea potențialilor beneficiari
Procesul de selecție a grupului țintă părinți are loc după finalizarea evaluării inițiale a copiilor și tinerilor care au fost incluși în program, conform fișei elevului. Pe baza analizei fiecărui caz în parte, se va recomanda participarea părinților în cadrul proiectului.
ETAPA 2: Crearea bazei de date a părinților eligibili
Odată identificați potențialii beneficiari, se va constitui o bază de date inițială cu părinții eligibili. Aceștia vor fi informați cu privire la avantajele proiectului, precum și asupra modalității de înregistrare în program. Informarea părinților se va realiza prin intermediul ședințelor cu părinții, grupurilor de comunicare ale claselor și afișarea informațiilor relevante pe site-ul instituției și la avizier.
ETAPA 3: Depunerea dosarelor de selecție
Pentru a fi acceptați în grupul țintă, părinții trebuie să depună un dosar de înscriere care să conțină următoarele documente:
1. Cerere de înscriere completată și semnată (Anexa 8);
2. Copie a cărții de identitate;
3. Declarație pe propria răspundere că elevul face parte din grupul țintă și că este de acord cu utilizarea datelor personale; (Anexa 10a, 10b)
4. Document justificativ care atestă statutul de părinte/tutore legal/îngrijitor al elevului (ex.: copie după certificatul de naștere al copilului, hotărârea judecătorească privind tutela, procură notarială, alte documente relevante).
Dosarele de înscriere se vor depune pe suport de hârtie la secretariatul Liceului Teoretic ,,Constantin Serban” Aleșd şi Scoala Gimnazială nr. 11 Oradea, respectând termenul de depunere stabilit în calendarul activităților de selecție.
ETAPA 4: Evaluarea și selecția dosarelor
În cazul în care numărul de solicitări depășește cele 48 locuri disponibile, selecția se va realiza conform următoarelor criterii de departajare:
· Gradul de marginalizare socio-economică a familiei – prioritate vor avea familiile aflate în situații de vulnerabilitate;
· Gradul de implicare în educația copilului în anii anteriori – vor avea prioritate părinții care au demonstrat un angajament activ în sprijinirea educației copilului, criteriu evaluat de diriginți / învățători.
Evaluarea dosarelor va fi realizată de către comisia de selecție, care va analiza documentele depuse și va întocmi Lista părinților selectați.
ETAPA 5: Informarea părinților cu privire la rezultatele selecției
Lista finală a părinților selectați va fi publicată pe site-ul solicitantului și/sau afișată la sediul instituției. 
ETAPA 6: Depunerea și soluționarea contestațiilor
Părinții care nu vor fi selectați beneficiază de o perioadă de timp pentru contestarea procesului de selecție. Contestațiile se vor depune la secretariatul instituției, iar soluționarea acestora se va realiza de către comisia de selecție. La finalul acestei etape, se va întocmi Raportul de soluționare a contestațiilor, iar lista finală a părinților selectați va fi afișată la avizierul școlii și pe pagina web a solicitantului.
Prin acest proces de selecție structurat, se asigură transparența și echitatea în recrutarea părinților, urmărindu-se implicarea activă a acestora în sprijinirea educației copiilor lor prin activitățile proiectului.
[bookmark: _Hlk193967780]3.1.3. Etapele procesului de identificare, recrutare și selecție a grupului țintă – facilitatori
ETAPA 1: Identificarea potențialilor beneficiari
Procesul de selecție a grupului țintă – facilitatori are loc în urma unei analize la nivelul fiecărei instituții de învățământ, privind numărul actual al facilitatorilor existenți. Facilitatorii sunt numiți de directorul instituției pe baza solicitării acestuia.
ETAPA 2: Crearea bazei de date a facilitatorilor eligibili
Odată identificați potențialii beneficiari, se va constitui o bază de date inițială cu facilitatori eligibili din fiecare instituție. Facilitatorii vor fi informați cu privire la avantajele participării în proiect și asupra modalității de înscriere. Informarea se va realiza prin ședințe organizate de conducerea școlii, e-mailuri interne și afișarea detaliilor pe site-ul instituțiilor și la aviziere.
ETAPA 3: Depunerea dosarelor de selecție
Pentru a fi acceptați în grupul țintă, facilitatorii trebuie să depună un dosar de înscriere care să conțină următoarele documente:
· Cerere de înscriere completată și semnată și că este de acord cu utilizarea datelor personale (Anexa 9a, 9b);
· Adeverință emisă de instituția unde este numit în statutul de facilitator (Anexa 12);
· Copie a cărții de identitate;
· Scrisoare de motivație, în care candidatul argumentează interesul și relevanța participării în proiect (Anexa 11);
· Declarație privind conflictul de interese (Anexa 13).
Dosarele de înscriere se vor depune la secretariatul instituției de învățământ unde facilitatorul activează, respectând termenul limită stabilit în calendarul activităților de selecție.
ETAPA 4: Evaluarea și selecția dosarelor
Selecția finală va fi realizată de o comisie creată la nivelul proiectului, pe baza documentelor depuse.
Vor fi selectați: 8 facilitatori din fiecare instituție, adică un total de 16 facilitatori.
În cazul în care numărul de solicitări depășește locurile disponibile, selecția se va face conform următorului criteriu de departajare:
· Calitatea scrisorii de motivație.
Evaluarea dosarelor va fi realizată de către comisia de selecție, formată din reprezentanți ai conducerii instituției și responsabilii de proiect. Aceasta va analiza documentele depuse și va întocmi lista facilitatorilor selectați.
ETAPA 5: Informarea facilitatorilor cu privire la rezultatele selecției
Lista finală a facilitatorilor selectați va fi publicată pe site-ul solicitantului și/sau afișată la sediul instituțiilor de învățământ partenere. De asemenea, persoanele admise vor fi informate în mod direct despre rezultatul selecției, printr-o comunicare oficială scrisă sau electronică.
ETAPA 6: Depunerea și soluționarea contestațiilor
Facilitatorii care nu vor fi selectați beneficiază de o perioadă de timp pentru contestarea procesului de selecție. Contestațiile se vor depune la secretariatul instituției, iar soluționarea acestora se va realiza de către comisia de evaluare a contestațiilor.
La finalul acestei etape, se va întocmi Raportul de soluționare a contestațiilor, iar lista finală a facilitatorilor selectați va fi afișată la avizierul școlii și pe pagina web a solicitantului.
Prin acest proces de selecție structurat, se asigură transparența și echitatea în recrutarea facilitatorilor, urmărindu-se implicarea activă a acestora în sprijinirea elevilor cu CES și dezvoltarea competențelor necesare unei educații incluzive.

3.2 Criterii de eligibilitate
În cadrul proiectului sunt eligibili doar elevii care îndeplinesc cumulativ criteriile de eligibilitate de mai jos:
· au vârsta de până la 26 de ani la data intrării în operațiune; 
· sunt înmatriculați ca elevi cu CES  în învățământul primar sau gimnazial, la Liceul Teoretic ,,Constantin Șerban” Aleșd (partener asociat), sau Școala Gimnazială nr. 11 Oradea (partener asociat), cu sediul în județul Bihor, regiunea Nord - Vest; 
· au domiciliul legal în România, în regiunea Nord - Vest. 
În verificarea eligibilității elevilor se utilizează lista de verificare de mai jos:
	Nr. Crt.
	Criteriu
	Documente necesare
	Mod de verificare

	1
	Elevul are vârsta de până la 26 de ani la data intrării în operațiune
	Copie C.I.
Copie certificat de naștere
	Se verifică data nașterii conform cărții de identitate sau a certificatului de naștere

	2
	cu CES în învățământul primar sau gimnazial, la Liceul Teoretic ,,Constantin Serban” Aleșd – partener asociat sau Scoala Gimnazială nr. 11 Oradea – partener asociat.
	Formular de înscriere în grupul țintă, cu specificarea instituţiei şi clasei în care este înscirs elevul
Adeverință de înmatriculare în învățământul de masă emisă de una dintre școlile partenere
Certificatul de orientare școlară și profesională emis de CJRAE
	Se verifică dacă elevul este înmatriculat în una din instituţiile partenere
Se verifică dacă elevul face parte din categoria de elev cu CES 

	3
	Elevul își are domiciliul legal în România, în regiunea Nord - Vest
	Copie C.I. al elevului
Copie C.I. și declarația pe propria răspundere a părintelui / reprezentantului elevului, cu privire la domiciliul legal al elevului, în cazul elevilor minori sub 14 ani
	În cazul elevilor minori care au îndeplinit 14 ani se verifică domiciliul înscris pe C.I. În cazul elevilor minori sub 14 ani se verifică domiciliul înscris pe C.I. a părintelui / reprezentantului elevului, și se compară cu domiciliul declarat prin declarația pe propria răspundere (Anexa 4a, 4b).


Vor intra în procesul de verificare a eligibilității doar dosarele de înscriere care includ toate documentele justificative solicitate, inclusiv Fișa elevului, completată de către profesorul diriginte și de către elev, precum și declarația pe propria răspundere din partea părintelui / reprezentantului elevului, prin care acesta declară că este de acord ca elevul să participe la activitățile proiectului, respectiv că este de acord cu utilizarea datelor personale.
În cazul dosarelor de înscriere incomplete sau cu date neclare pot fi transmite maxim 3 seturi de solicitări de completare/clarificare.
În cadrul proiectului sunt eligibili doar părinții/tutorii legali/îngrijitorii care îndeplinesc cumulativ criteriile de eligibilitate de mai jos:
· Au statutul de părinte/tutore legal/îngrijitor al unui elev inclus în grupul țintă al proiectului, dovedit prin documente justificative (ex.: certificat de naștere al copilului, hotărâre judecătorească privind tutela, procură notarială etc.);
· Își au domiciliul legal în România, în regiunea Nord-Vest, conform actului de identitate.
Vor intra în procesul de verificare a eligibilității doar dosarele de înscriere care includ toate documentele justificative solicitate. În cazul dosarelor incomplete sau cu date neclare, pot fi transmise maximum 3 seturi de solicitări de completare/clarificare.
Facilitatorii sunt eligibili dacă îndeplinesc următoarele criterii cumulativ:
· Își au domiciliul legal în România, în regiunea Nord-Vest, conform actului de identitate.
· Au statutul de facilitator conform adeverinței emise de prin decizia reprezentantul instituției de învățământ de care aparține
· Au depus toate documentele solicitate la înscriere
Vor intra în procesul de verificare a eligibilității doar dosarele de înscriere care includ toate documentele justificative solicitate. În cazul dosarelor incomplete sau cu date neclare, pot fi transmise maximum 3 seturi de solicitări de completare/clarificare.

3.3 Criterii de selecție
În cazul în care numărul elevilor candidați eligibili va fi mai mare de 109 vor fi aplicate următoarele criterii de selecție în vederea stabilirii ierarhiei dosarelor eligibile:
1. gradul de marginalizare socio-economică a familiei, astfel încât să aibă prioritate elevii din familii defavorizate (ex. elevii care trăiesc în gospodării fără persoane ocupate, elevii din familii monoparentale, elevii din familii cu mulți copii, elevii de etnie romă, elevii din comunități marginalizate, elevii cu dizabilități, alte cazuri de marginalizare); 
2. rezultatele la examenul de admitere / media generală anuală aferentă anului școlar anterior, după caz, având prioritate elevii cu rezultate mai bune.
Documentele justificative privind marginalizarea socio-economică vor fi solicitate ulterior verificării eligibilității elevilor, doar în cazul în care numărul elevilor eligibili va fi mai mare de 109. 
Elevii respinși vor fi înscriși pe lista de rezerve, putând fi selectați și incluși în grupul țintă ulterior, în cazurile de abandon al proiectului de către unii elevi participanți în proiect. Și în cazul selecției ulterioare a elevilor de pe lista de rezerve se utilizează criteriile de departajare de mai sus. 
[bookmark: _Hlk194062044]În cazul în care numărul părinților candidați eligibili va fi mai mare de 48, vor fi aplicate următoarele criterii de selecție în vederea stabilirii ierarhiei dosarelor eligibile:
· Gradul de marginalizare socio-economică a familiei, astfel încât să aibă prioritate părinții/tutorii legali ai elevilor proveniți din familii defavorizate (ex. familii fără persoane angajate, familii monoparentale, familii cu mulți copii, părinți/tutori ai elevilor de etnie romă, părinți/tutori ai elevilor din comunități marginalizate, părinți/tutori ai elevilor cu dizabilități, alte cazuri de vulnerabilitate socială).
· Gradul de implicare în educația copilului în anii anteriori, având prioritate părinții/tutorii care au demonstrat un angajament activ în sprijinirea educației copilului, criteriu evaluat de diriginți pe baza fișei elevului și a recomandărilor cadrelor didactice.
Documentele justificative privind marginalizarea socio-economică vor fi solicitate ulterior verificării eligibilității părinților, doar în cazul în care numărul candidaților eligibili va fi mai mare de 48.
Părinții respinși vor fi înscriși pe lista de rezerve, putând fi selectați și incluși în grupul țintă ulterior, în cazurile de retragere din proiect a unor participanți. Și în cazul selecției ulterioare a părinților de pe lista de rezerve se utilizează criteriile de departajare de mai sus.
În cazul facilitatorilor în cazul în care numărul de solicitanți depășește locurile disponibile departajarea se va face pe baza scrisorii de motivație.
4. Implicarea în proiect a grupului țintă
Proiectul acoperă 2 ani școlari consecutivi, respectiv, 2026-2027 și 2027-2028 indiferent dacă, între timp, trec de la nivelul primar la gimnazial.
În cadrul proiectului elevii din grupul țintă vor participa în activitățile proiectului, după cum urmează:
· SA1.1: În cadrul SA1.1 se va realiza informarea tuturor elevilor potențiali membri ai grupului țintă, cu privire la proiect și la beneficiile și avantajele participării în activitățile propuse. La începutul perioadei de implementare a proiectului vor fi selectați și incluși în grupul țintă al proiectului toți cei 109 de elevi.
· SA2.1: În cadrul SA2.1 vor fi achiziționate următoarele tipuri de intervenții: 1) Înființarea și dotarea camerelor-resursă pentru suport educațional și psihopedagogic, dedicate copiilor și tinerilor cu CES/dizabilități în 2 unități partenere; 2) Achiziția de echipamente și tehnologii asistive, precum și alte materiale/mijloace de predare-învățare, adaptate pentru copiii/tinerii cu CES. 3) Adaptarea platformelor educaționale la cele culturale existente, astfel încât să poată fi utilizate de copiii/tinerii cu CES. Elevi din grupul ţintă vor utiliza produsele achiziționate în cadrul activităţilor educaționale şi terapeutice din SA2.2 şi SA2.3
· SA2.2: fiecare elev din grupul ţintă a proiectului va participa la activități tip: Club de Sport, Atelier de Terapie prin Muzică, Atelier de Dezvoltare Psiho-Emoțională, Atelier de Comunicare prin Teatru de Improvizație,  Activități Outdoor – Tabere de o Zi, Atelier de Dezvoltare a Abilităților de Viață Independentă, kinetoterapie, gimnastică, asistenţă medicală.
· SA2.3: fiecare elev din grupul ţintă a proiectului va beneficia de: PACHET EDUCAȚIONAL DE SPRIJIN cum ar fi: Activități de consiliere și orientare școlară și profesională, Terapie logopedică, inclusiv stimularea limbajului și comunicării pentru cei cu întârziere în achiziția limbajului, Activități de asistență psihoeducațională
În cadrul proiectului părinții din grupul țintă vor participa în activitățile proiectului, după cum urmează:
· SA2.3 Vor fi organizate 2 ore/lună de grup de suport pt. 48  părinți a copiilor și tinerilor cu CES. Vor fi formate 6 grupuri de suport pt. părinți, 3 in Oradea si 3 in Alesd, fiecare având in medie 8 membri, care se vor întâlni lunar. Tematicile abordate vor include strategii de sprijin pt. educație, comunicare eficientă cu copiii și tinerii cu CES și gestionarea provocărilor emoționale.
Facilitatorii vor participa în activitățile proiectului, după cum urmează: 
· [bookmark: _Hlk192152107]SA2.3 Va fi asigurată susținerea activității facilitatorilor pt. eficientizarea procesului de incluziune școlară a elevilor cu CES. Responsabil de implementare este Solicitantul. Cel puțin 8 facilitatori/ din fiecare instituție educațională vor primi consultanță, în medie, o ora pe lună/ facilitator. RU implicate în activitate includ doi profesori itineranți și de sprijin.

5. Menținerea în proiect a grupului țintă
Menținerea în proiect a elevilor, părinţilor şi facilitatorii, respectiv asigurarea prezenței numărului propus al membrilor grupului țintă în activitățile proiectului se va realiza prin următoarele: 
· Se va asigura o informare cât mai clară, completă și corectă cu privire la avantajele și beneficiile participării în proiect, precum și la drepturile și obligațiile membrilor grupului țintă, încă din etapa de identificare și informare a elevilor, părinţilor şi facilitatorilor astfel încât atât elevii, cât și părinții lor să aibă o imagine clară privind implicațiile apartenenței la grupul țintă, inclusiv traseul de parcurs pe durata implementării proiectului.
· În cadrul SA1.1 sunt incluse activități de gestionare a grupului țintă, în cadrul cărora experții vor urmări în mod continuu situația fiecărui elev, părinte şi facilitator din grupul țintă, în vederea identificării timpurii și prevenirii cazurilor de abandon al programului. Cu fiecare elev identificat se vor organiza întâlniri personale în vederea analizei și soluționării problemelor care generează riscul de abandon al programului, precum și în vederea creșterii nivelului de motivare al elevului.
· Asigurarea, prin implementarea SA2.1 a condițiile materiale necesare pentru adaptarea la nevoile copiilor și tinerilor cu CES și dizabilități, elevi din grupul țintă, pentru cele două școli implicate în proiect asigurând un plus de motivație pentru parcurgerea integrală a activităților prevăzute prin proiect inclusiv menținerea copiilor în sistemul educațional după încheierea proiectului.

6. Sarcini și responsabilități
Activitățile prezentate în prezenta metodologie vor fi implementate de către o echipă compusă din 3 experți, după cum urmează:
	[bookmark: _Hlk194062250]Poziție
	Atribuții

	1 Responsabil grup țintă
	- coordonarea generală a activităților de identificare, recrutare, selecție și menținere în proiect a elevilor, părinţilor şi facilitatori
- asigurarea cadrului metodologic pentru realizarea SA1.1, inclusiv prin actualizarea Metodologiei de identificare și recrutare a grupului țintă și elaborarea de regulamente, formulare și alte documente relevante,
- demararea procesului de verificare a eligibilității elevilor, părinților si facilitatorilor 
- întocmirea listei cu elevii, parinti si facilitatorilor selectati si inclusi in grupul tinta,
- sarcini legate de asigurarea protecției datelor cu caracter personal.
- monitorizarea îndeplinirii indicatorilor și pregătirea documentelor necesare pentru validarea acestora. 
- operarea activităților de intrare și ieșire din proiect.

	2 Asistenți grup țintă
	· activități de identificare (pregătire, informare și contractare), recrutare, selecție și menținere în proiect a elevilor, parintilor si facilitatorilor.
· distribuirea materialelor informative și asigurarea că toți elevii, parintii si facilitatorilor au acces la informațiile relevante despre proiect.
· realizarea procesului de verificare a eligibilității elevilor, parintilor si facilitatorilor
· întocmirea listei interimare cu elevii, parintii si facilitatorilor selectați și incluși în grupul-țintă.
· sarcini legate de asigurarea protecției datelor cu caracter personal.
· monitorizarea îndeplinirii indicatorilor și pregătirea documentelor necesare pentru validarea acestora.
· operarea activităților de intrare și ieșire din proiect.



7. Prevederi finale
Prezentul document reprezintă versiunea 2.0 a Metodologiei de identificare, recrutare și menținere a grupului țintă, depusă ca anexă la cererea de finanțare, urmând să fie actualizată și/sau completată în etapa de implementare a proiectului. 
Varianta actualizată/completată a metodologiei va include obligatoriu calendarul activităților de identificare, recrutare și selecție (Anexa 7), cu stabilirea de termene clare, precum și formularele anexelor aferente metodologiei, respectiv:
· [bookmark: _Hlk194062226]Anexa 1: Formular Fișa elevului
· Anexa 2: Lista evidenței înregistrării dosarelor de înscriere
· Anexa 3: Formular de înscriere în grupul țintă
· Anexa 4a, 4b: Formular Declarație pe propria răspundere din partea părintelui/tutorelui/reprezentantului privind acordul de participare al elevului în grupul țintă; Declarație privind prelucrarea datelor cu caracter personal şi utilizarea imaginii – pentru părinți/tutori/reprezentanți legali
· Anexa 5: Formular Raport de evaluare a dosarelor de înscriere
· Anexa 6: Formular Raport de soluționare a contestațiilor
· Anexa 7: Calendarul activităților de identificare, recrutare și selecție a grupului țintă
· Anexa 8: Cerere de înscriere grup țintă părinți
· Anexa 9a, 9b: Cerere de înscriere grup țintă facilitatori; Declarație privind prelucrarea datelor cu caracter personal şi utilizarea imaginii – pentru facilitatori
· Anexa 10a, 10b: Declarație pe propria răspundere că elevul face parte din grupul țintă; Declarație privind prelucrarea datelor cu caracter personal şi utilizarea imaginii – pentru părinţi/tutori/reprezentanţi legali
· Anexa 11: Model scrisoare de motivație
· Anexa 12: Adeverință facilitator emisă de unitatea de învățământ
· Anexa 13: Declarație privind conflictul de interese facilitator


Responsabil de grup-țintă:
Purdea Lavinia 

